proxectonos/corpus_dominio_legal_administrativo_tmp huggingface dataset:
IN407A 2020/226-4 UFD DISTRIBUCIÓN ELECTRICIDAD, S. A., SOLICITUDE DE AUTORIZACIÓN DUNHA INSTALACIÓN ELÉCTRICA NO CONCELLO DE VIGO
XUNTA DE GALICIA — VICEPRESIDENCIA SEGUNDA E CONSELLERÍA DE ECONOMÍA, EMPRESA E INNOVACIÓN — SERVIZO DE ENERXÍA E MINAS (Outros documentos, notificacións e informacións públicas, 19/02/2021)

Resolución do 3 de febreiro de 2021, da Xefatura Territorial de Pontevedra, pola que se somete a información pública a petición de autorización administrativa e de declaración de utilidade pública, en concreto, dunha instalación eléctrica no concello de Vigo. (exepediente IN407A 2020/226-4). Para os efectos previstos na Lei Lei 24/2013, do 26 de decembro, do Sector Eléctrico e no Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica, sométese a información pública a petición de autorización administrativa e de declaración de utilidade pública, en concreto, e a urxente ocupación que leva implícita da instalación eléctrica que se describe: A relación concreta e individualizada dos bens ou dereitos que se van expropiar figura no anexo. Todas aquelas persoas ou entidades que se consideren afectadas poderán presentar as súas alegacións nesta xefatura territorial, avenida María Victoria Moreno 43, 36003 Pontevedra, no prazo máximo de trinta días, a partir da última publicación ou notificación individual. O proxecto encóntrase a disposición do público para a súa consulta no portal da Vicepresidencia segunda e Consellería de Economía, Empresa e Innovación (http://ceei.xunta. gal/transparencia/documentos-sometidos-a-informacion-publica) durante o prazo de trinta días hábiles, contados a partir do día seguinte ao da publicación deste anuncio no Diario Oficial de Galicia. Durante o dito período calquera persoa poderá achegar, por escrito, os datos oportunos para rectificar posibles erros na relación de persoas, bens e dereitos afectados, así como formular as posibles alegacións por razón do disposto no artigo 145 do Real decreto 1955/2000 anteriormente citado. Pontevedra, 3 de febreiro de 2021 O xefe territorial – Tomás Nogueiras Nieto Relación de bens e dereitos afectados Finca 1.- municipio: Vigo; paraxe: Estrada Clara Campoamor; titular: Servicio Galego de Saude (SERGAS); afección: 16,81m 2 para o centro de transformación e 7,56 metros de liña subterránea.
DH. A36.80042. SOLICITUDE DA COMUNIDADE DE USUARIOS DE CANCELA DE CAUDAL DE AUGA PROCEDENTE DO LUGAR DE BIRRETE, PARROQUIA DE SALCEDO
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 28/09/2021)

A Comunidade de Usuarios de Cancela, co NIF ****1892, solicita de Augas de Galicia un caudal de auga, procedente de mananciais, no lugar de Birrete, parroquia de Salcedo (San Martiño), no concello de Pontevedra (Pontevedra), con destino a uso doméstico, que lle fora concedida con data 14/2/2001. Este anuncio ten por obxecto abrir a regulamentaria información pública que prescribe o art.142 do Regulamento do dominio público hidráulico. Expediente: DH. A36.80042 As características do aproveitamento son: A auga procedente dos 3 mananciais reúnese en arqueta bloques formigón 1,10×0,90×1,20 m situada na parc.205 do pol.52. Dende esta continúa a caseta en parc.5 do pol.54 que contén 46 depósitos individuais dos que parten tubaxes individuais que conducen a auga ás vivendas que abastece a comunidade na parroquia de Salcedo (Pontevedra) O que se fai público, para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Pontevedra ou nas oficinas deste servizo, situadas na rúa San Salvador, 2, 4º de Vigo, onde estará exposto o expediente de que se trata, para que poida ser examinado por quen o desexe. Vigo, O xefe do servizo territorial de Augas de Galic ia (P. S. Resoluc. dirección de Augas de Galicia do 20/02/2017) Alberto Bosquet Herreros
EXPEDIENTE DE MODIFICACIÓN DE CRÉDITO POR TRANSFERENCIA Nº 10/TC/2021 ENTRE APLICACIÓNS DE DISTINTA ÁREA DE GASTO
ADMINISTRACIÓN LOCAL — Municipal — Vilagarcía de Arousa (Presupostos e cadros de persoal, 19/05/2021)

En sesión ordinaria celebrada o día 29 de abril de 2021, o Pleno da Corporación ratificou a resolución de Alcaldía de aprobación inicial do expediente de modificación de crédito por transferencias de crédito nº10/TC/2021, entre aplicacións do Orzamento de Gastos pertencentes á distinta área de gasto que comprendían créditos afectos a proxectos DUSI do mesmo obxectivo temático, co fin de permitir a correcta execución de operacións financiadas dentro da estratexía Vilagarcia Avanza-fondos FEDER 2014-2020, co seguinte detalle: En cumprimento do disposto nos artigos 169.1 e 177.2 do Real Decreto Lei 2/2004 de 5 de marzo, Texto Refundido da Lei Reguladora de Facendas Locais e disposicións concordantes, exponse ó público na Intervención deste Concello, por prazo de quince días hábiles que comezarán a contarse dende o seguinte ó da inserción do presente Edicto no Boletín Oficial da Provincia, co fin de que durante o mesmo, poidan formularse as reclamacións que se consideren pertinentes, que deberán ser dirixidas ao Sr. Alcalde desta Corporación. Vilagarcía de Arousa, na data da sinatura electrónica. O Alcalde – Alberto Varela Paz. Sinatura dixitalizada.
CRÉDITO EXTRAORDINARIO 1/2021
ADMINISTRACIÓN LOCAL — Municipal — Organismo Autónomo Terra de Sanxenxo (Persoal, oposicións, 04/08/2021)

Aprobado inicialmente por acordo da Corporación municipal, en sesión ordinaria celebrada o día 26 de xullo de 2021, o crédito extraordinario nº 1/2021 do O. A. Terra de Sanxenxo, de acordo ao disposto no artigo 169 e 177 do Real decreto lexislativo 2/2004 de 5 de marzo, de facendas locais, exponse ao público polo prazo de 15 días, no negociado da intervención xeral do Concello, a fin de que os interesados podan examinalo e presentar reclamacións perante o Pleno. O crédito extraordinario considerarase definitivamente aprobado se durante o mencionado prazo non se producisen reclamacións; en caso contrario, o Pleno disporá de un mes para resolvelas. O acordo plenario pode consultarse na sede electrónica do Concello de Sanxenxo sede. sanxenxo. es introducindo o seguinte CSV: 6BQ4ZQSPLUE22B9T. O prazo contarase a partir do día seguinte ao da inserción do anuncio de información pública no B. O. P. Son interesados os referidos no artigo 170.1 do citado Real decreto. As reclamacións deberán suxeitarse ao disposto no artigo 170.2. Sanxenxo, o alcalde Telmo Martín González
APROBACIÓN DO PADRÓN DE AUGA 2021-1B
ADMINISTRACIÓN LOCAL — Municipal — Poio (Recadación, 15/04/2021)

Confeccionado o Padrón da Padrón Taxa de auga potable, saneamento, recollida e tratamento de RSU, canon da auga e coeficiente de vertedura, correspondente o 1º bimestre 2021 por Viaqua Gestión Integral de Aguas de Galicia, S. A. U., a Xunta de Goberno Local, en sesión ordinaria celebrada o día vinte e tres de marzo de dous mil vinte e un, adoptou, entre outros, o seguinte acordo: Expoñer ao público o referido Padrón durante un prazo de 15 días hábiles contados a partir do día seguinte ao da publicación no BOP para que poida ser examinado polos/as contribuíntes ou interesados nas oficinas Viaqua Gestión Integral de Aguas de Galicia, S. A. U. en días hábiles durante as horas de oficina e poidan facer as reclamacións que consideren oportunas, elevándose a definitivo con resolución das mesmas se as houbese. Advertencia: Rematado o período voluntario de ingreso, os recibos non pagados esixiranse pola vía administrativa de prema, coas recargas e xuros correspondentes, consonte co establecido nos artigos 161 da Lei xeral tributaria e 69 e seguintes do Regulamento Xeral de Recadación.(R. D. 939/2005, de 29 de xullo). Ademais, no caso do canon da auga e do coeficiente de vertedura advírtese ao contribuínte de que a falta de pagamento no período voluntario sinalado suporá a esixencia directamente pola vía de constrinximento pola consellería competente en materia de facenda da Xunta de Galicia. Poio, a 5 de abril de 2021. v. e pr. O ALCALDE. D. Lino Manuel Seren Ortiz de Eribe.
RESOLUCIÓN ALCALDÍA DETERMINACIÓN PRIMEIRO EXERCICIO OPERARIO DE XARDINERÍA
ADMINISTRACIÓN LOCAL — Municipal — Poio (Persoal, oposicións, 13/12/2021)

De conformidade co establecido na base novena das bases xerais que rexen a convocatoria dos procesos selectivos para cubrir prazas vacantes no concello de Poio incluídas nas distintas ofertas de emprego público 2017, 2018 e 2019 aprobadas por acordo da Xunta de Goberno Local do 10 de marzo de 2020 esta Alcaldía no uso das facultades que ten atribuídas polo art.21 da Lei 7/1985 de 2 de abril, Reguladora das Bases de Réxime Local: RESOLVE: Primeiro: Convocar aos/ás aspirantes que figuran na listaxe definitiva de aspirantes admitidos/as do proceso selectivo para a provisión dunha praza vacante de Operario de Xardinería publicada no Boletín Oficial da Provincia de Pontevedra do 22 de novembro de 2021 número 225 para a realización do 1º exercicio (de carácter obrigatorio e eliminatorio) o Mércores 19 de xaneiro de 2022 no Centro Cultural Xaime Illa Couto de Raxó. O chamamento de aspirantes realizarase ás 10:30 horas. Comezo da proba: 11:00 horas. Os aspirantes deberán vir provistos do DNI así como das medidas anticovid19. Segundo: A presente resolución publicarase no Boletín Oficial da Provincia e no Taboleiro de Anuncios do Concello, para xeral coñecemento aos efectos previstos nas bases da convocatoria e, de forma complementaria na Sede Electrónica do Concello. Asinado dixitalmente á marxe na data indicada. O Alcalde, Luciano Sobral Fernández.
EXPOSICIÓN PÚBLICA RENDICIÓN DA CONTA XERAL DO 2020
ADMINISTRACIÓN LOCAL — Municipal — Meis (Presupostos e cadros de persoal, 20/08/2021)

Formada e rendida a Conta Xeral deste Concello correspondente ao ano 2020 e informada pola Comisión Especial de Contas na súa sesión do 13 de agosto do 2021, en cumprimento do disposto no artigo 212.3 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais o expediente estará exposto o público nas dependencias da Intervención Municipal por un período de quince días, durante os cales, os interesados poderán presentar reclamacións, reparos ou observacións. Meis, 13 de agosto de 2021 A alcaldesa – Marta Giráldez Barral ASINADO DIXITALMENTE NA MARXE
EXTRACTO DAS BASES APROBADAS POR XUNTA DE GOBERNO DO DÍA 12/02/2021 POLA QUE SE CONVOCAN SUBVENCIÓNS PARA CLUBS DEPORTIVOS DA PROVINCIA DE PONTEVEDRA QUE PARTICIPEN EN COMPETICIÓNS FEDERADAS DE ÁMBITO NACIONAL PARA O ANO 2021
ADMINISTRACIÓN LOCAL — Provincial — Deputación Provincial (Subvencións e axudas, 17/02/2021)

BDNS(Identif.):549204 Deacordo co disposto nos artigos 17.3. b e 20.8. a da Lei 38/2003, do 17 de novembro, xeral de subvencións, publícase o extracto da convocatoria, cuxo texto completo se pode atopar na Base de Datos Nacional de Subvencións: (https://www.infosubvenciones.es/bdnstrans/GE/es/convocatoria/549204) O obxecto destas bases é aprobar as normas polas que se rexen as subvencións para o apoio a clubs deportivos federados da provincia de Pontevedra que participen en categoría nacional na temporada 2020-2021 e, no caso dos clubs que participen en competicións de ano natural, da temporada 2021. Esta convocatoria é incompatible con outras liñas de subvención da Deputación de Pontevedra (deporte federado de ámbito inferior a nacional, de ámbito náutico e elite) que fagan fronte aos mesmos gastos subvencionados a través desta convocatoria. Para estas bases realizouse un estudo en colaboración coas federacións autonómicas e nacionais co fin de elaborar unha lista de competicións de ámbito nacional segundo cada modalidade deportiva, no que se establecen os requisitos mínimos necesarios para optar a esta subvención. A concesión das subvencións estará suxeita á dispoñibilidade orzamentaria e convocarase con cargo á aplicación 21/340.3410.489.20 do Orzamento da Deputación para o ano 2021, por un importe total de oitocentos cincuenta mil (850.000,00) euros repartidos segundo unha estimación das solicitudes que se recibirán por cada modalidade. Así, a repartición farase da seguinte maneira: Poderán optar a estas subvencións os clubs deportivos federados que, ademais de cumprir os requisitos estipulados na base primeira, cumpran os seguintes: Non poderán beneficiarse destas subvencións os clubs deportivos que teñan pendentes de xustificar subvencións concedidas no ano 2020 para o mesmo programa. O prazo de presentación de solicitudes será de quince (15) días hábiles, contados a partir do día seguinte ao da publicación das bases da convocatoria e do extracto no Boletín Oficial da Provincia de Pontevedra (BOPPO). As solicitudes presentaranse obrigatoriamente por vía electrónica a través do formulario normalizado dispoñible na sede electrónica da Deputación de Pontevedra (https://sede.depo. gal), de acordo co establecido no artigo 14.2 da Lei 39/2015, de 1 de outubro, do procedemento administrativo común das administracións públicas (LPACAP). En caso de presentar a solicitude de forma presencial requiriráselle que a emende mediante a presentación electrónica. Para estes efectos considerarase como data de presentación da solicitude aquela na que se realizase a emenda.
DH. A36.61963 NOVACIÓN DA CONCESIÓN DUN CAUDAL DE AUGA A SERAFÍN PRADO SANTAMARÍA, NO CONCELLO DE MEIS (PONTEVEDRA)
XUNTA DE GALICIA — CONSELLERÍA DE INFRAESTRUTURAS E MOBILIDADE — Subdirección Xeral de Xestión do Dominio Público Hidráulico (Outros documentos, notificacións e informacións públicas, 07/12/2021)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 20 de outubro de 2021 e como resultado do expediente incoado ó efecto, outorgouse a Penda Ceas Bulgar a oportuna novación de concesión para o aproveitamento de 229,95 m3 anuais de auga que procede dun manancial situado no lugar de Gondarei de Abaixo, na parroquia de San Martiño de Meis (San Martiño), no concello de Meis (Pontevedra), con destino a uso doméstico. O xefe do Servizo de Tramitación Técnico-Administrativa do Dominio Público Hidráulico Elisa Gloria Legal El Beyed
EXTRACTO DE ACORDOS ADOPTADOS POLO PLENO ORDINARIO DE 22.12.2021
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 30/12/2021)

De conformidade co sinalado polo artigo 197 do Regulamento de organización, funcionamento e réxime xurídico das entidades locais, faise público o extracto comprensivo dos acordos adoptados na sesión plenaria deste Concello que tivo lugar o día 22.12.2021. ASUNTO RESULTADO 1.- APROBACIÓN DO BORRADOR DA ACTA DA SESIÓN ORDINARIA DE 22.11.2021 (889W0SML4I3460PY). Aprobado 2.- VALIDACIÓN DO GASTO PARA O ABOAMENTO DE DIVERSAS FACTURAS.2021/COMOTXT/000006. Aprobado 3.- RECTIFICACIÓN DE ERRO DO ACORDO ADOPTADO NA SESIÓN PLENARIA DE 20.09.2021 RELATIVO Á VALIDACIÓN DO ACORDO E RECOÑECEMENTO DAS OBRIGAS RELATIVAS AO 1º PREMIO LITERARIO PINTO E MARAGOTA POLA DIVERSIDADE.2020/XENSSOC/000082. Aprobado 4.- PROPOSTA DE RENUNCIA DO CONCELLO DE PONTEVEDRA COMO MEMBRO DA FUNDACIÓN MONTE CASTROVE.2021/XENALC/000020. Aprobada 5.- PROPOSICIÓN DO GRUPO MUNICIPAL DO PARTIDO POPULAR EN APOIO Á FAMILIA DE EMILIA ANA EZEQUIEL ALEJANDRO CIDE IDAÑEZ QUE ESTES DÍAS SOFRE O ACOSO E LINCHAMENTO POR TER SOLICITADO QUE O SEU FILLO DE 5 ANOS POIDA ESTUDAR O 25% EN CASTELÁN.2021/INIPLENO/000027. Rexeitada 6.- PROPOSICIÓN DO CONCELLEIRO NON ADSCRITO SOBRE A SENDA PEONIL QUE UNIRÍA PONTEVEDRA CON MARÍN.2021/INIPLENO/000026. Aprobada 7.- PROPOSICIÓN DO GRUPO MUNICIPAL DO PARTIDO POPULAR PARA A REAPERTURA DA RÚA RAIÑA VITORIA.2021/INIPLENO/000028. Rexeitada 8.- COÑECEMENTO DE RESOLUCIÓNS E DECRETOS.2021/RESMENSUAL/0000015. Toma coñecemento Poderá obterse maior información, de así desexarse, con consulta da acta, unha vez publicada na sede electrónica do Concello de Pontevedra (sede. pontevedra. gal). Pontevedra, na data da sinatura electrónica O Secretario
DELEGACIÓN CELEBRACIÓN VODA CIVIL NA CONCELLEIRA Dª. MARÍA CANOSA OTERO
ADMINISTRACIÓN LOCAL — Municipal — Vilaboa (Outros documentos, notificacións e informacións públicas, 17/08/2021)

Expediente nú m.: 1104/2021 Resolución con número e data establecidos á marxe Procedemento: Celebración Matrimonios Civís Fago pública a Resolución da Alcaldía que se transcribe: Vista a solicitude para a celebración do matrimonio civil entre LAURA NOELIA PRUNDEAN PUIGVI e FLORIN ANDREI CORTES BRIKI TERCI Vista acomunicación do Xulgado de Paz de Vilaboa, na que se achega os datos dos contraentes para a celebración do matrimonio civil segundo expediente tramitado no Rexistro Civil de Vigo rexistrado baixo o número 295/2021. Visto que se achega á comunicación toda a documentación necesaria para que a Alcaldía autorice e celebre o matrimonio civil entre os interesados, os cales solicitaron ante o Rexistro Civil que o casamento se celebrara pola Alcaldía do Concello de Vilaboa. Examinada a documentación que a acompaña, en virtude do artigo 51 do Código Civil, no que se establece que o Alcalde será competente para autorizar o matrimonio, PRIMEIRO. Autorizar o matrimonio civil entre LAURA NOELIA PRUNDEAN PUIGVI e FLORIN ANDREI CORTES BRIKI TERCI SEGUNDO. Fixar a celebración do matrimonio para o día 20 de agosto de 2021, ás 17:00 horas en Rectoral de Cobres, desta localidade, tal como solicitaran os mesmos. TERCEIRO. Notificar aos interesados a autorización de matrimonio e o día e hora en que se vai celebrar o matrimonio civil. CUARTO. Delegar na Concelleira María Canosa Oteroa celebración do matrimonio civil. QUINTO. Esta delegación terá efectos dende o día seguinte á data deste Decreto, sen prexuízo da súa publicación no Boletín Oficial da Provincia e no taboleiro de edictos do concello. DOCUMENTO ASINADO ELECTRONICAMENTE
APROBACIÓN DEFINITIVA EXPEDIENTE DE CRÉDITO EXTRAORDINARIO 2/R/2021
ADMINISTRACIÓN LOCAL — Municipal — Estrada, A (Presupostos e cadros de persoal, 12/08/2021)

Esgotado o prazo de exposición ó público do expediente de crédito extraordinario 2/R/2020 (modificación nº 24/2020), aprobado inicialmente polo Pleno da Corporación, en sesión do 1 de xullo, financiado mediante superávit-remanente líquido de tesourería, sen que se presentara reclamación algunha contra este no concurso da exposición pública efectuada no Boletín Oficial da Provincia nº 130 do 9 de xullo de 2021, enténdese elevado a definitivo, segundo o disposto nos artigos 169.3 e 177.2 do R. D. L.2/2004 de 5 de marzo, polo que se aproba o Texto Refundido da Lei Reguladora das Facendas Locais, e artigos 20.1 e 42.1 do Real Decreto 500/90, do 20 de abril. O resumo por capítulos do orzamento municipal en vigor, unha vez incorporadas as modificacións operadas queda do xeito seguinte: En virtude do disposto nos artigos 177.2 en relación co 171 do R. D. L.2/2004 e 38.3 en relación co 23.1 do Real Decreto 500/1990, contra esta aprobación definitiva poderá interpoñerse directamente recurso contencioso-administrativo na forma e prazos que establecen as normas de dita xurisdición. O que se fai público para xeral coñecemento e efectos. O Alcalde, en A Estrada Asdo. José Carlos López Campos DOCUMENTO ASINADO DIXITALMENTE AO MARXE
RECTIFICACIÓN ANUNCIO DE COBRANZA DO PADRÓN DE VADOS 2020
ADMINISTRACIÓN LOCAL — Municipal — Cangas (Recadación, 22/11/2021)

A ALCALDÍA-PRESIDENCIA, mediante Resolución de data 16 de novembro de 2021, Rectificar o erro material apreciado no Decreto de Alcaldía 2021-2623 de data 10/11/2021 no que se refire á data de cobranza do padrón de taxas por aproveitamento especial e utilización privativa do dominio público local, nas modalidades de Entrada de vehículos a través da beirarrúa e Ocupación da vía pública con elementos pechados, toldos e marquesiñas correspondentes ó exercicio 2020, de maneira que que onde pon “Establécese o período voluntario de cobranza entre os días 1 de DECEMBRO de 2021 e 31 de DECEMBRO de 2022” debe poñer “Establécese o período voluntario de cobranza entre os días 1 de DECEMBRO de 2021 e 31 de XANEIRO de 2022”. O anuncio rectificado quedaría como segue: Primeiro: Aprobar o Padrón de taxas por aproveitamento especial e utilización privativa do dominio público local, nas modalidades de Entrada de vehículos a través da beirarrúa e Ocupación da vía pública con elementos pechados, toldos e marquesiñas correspondentes ó exercicio 2020. Segundo: Establécese o período voluntario de cobranza entre os días 1 de DECEMBRO de 2021 e 31 de XANEIRO de 2022. O ingreso poderá realizarse nas Entidades Colaboradoras que figuran nos propios recibos. O transcurso do período voluntario de ingreso sen que este se produza, determinará o inicio do procedemento executivo, co devengo e esixencia dos recargos, intereses e demais conceptos que correspondan, de acordo co disposto na Lei 58/2003, Xeral Tributaria Terceiro: Os recibos remitiranse ó domicilio dos suxeitos pasivos mediante correo ordinario. Advírtese que a non recepción do recibo non exonera da obriga de pagamento. En caso de non recepción, destrución ou extravío do mesmo, dentro do período voluntario de ingreso, os contribuíntes poderán dirixirse ás oficinas do Concello para obter un duplicado. Cuarto: Esta Resolución notificarase colectivamente mediante a publicación de anuncio no Boletín Oficial da Provincia, así como a través de Edictos. A partir do día seguinte ó da publicación do anuncio no Boletín Oficial da Provincia, o Padrón permanecerá exposto ó público durante 15 días hábiles, a efectos de que os interesados poidan examinar o expediente e presentar as reclamacións e recursos que estimen pertinentes. Quinto: Contra a presente resolución e o Padrón que aproba, cabe interpoñer recurso de reposición perante a Alcaldía do Concello de Cangas no prazo de un mes a contar desde o día seguinte ó da finalización da exposición pública, sen prexuízo de que os interesados poidan presentar calquera outro recurso que estimen pertinente. DOCUMENTO ASINADO ELECTRONICAMENTE
DH. W36.76074. ADIF SOLICITUDE DE AUTORIZACIÓN DE OBRAS NO CONCELLO DE VALGA (PONTEVEDRA)
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica Galicia Centro (Outros documentos, notificacións e informacións públicas, 03/11/2021)

As obras solicitadas consisten na supresión dos pasos a nivel situados nos puntos kilométricos 64/110 e 65/212 da liña Redondela-Santiago, mediante a construción de dous viais paralelos á vía. O primeiro de 620 m de longo pola marxe norte entre os ppkk 28/396 e 29/006, e o segundo de 1.070 m de longo pola marxe norte entre os ppkk 26/937 e 28/007, con construción de recheo e estrutura para paso superior, na zona de policía do río Louro, no lugar do Forno, no concello de Valga (Pontevedra). O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, por calquera dos medios recollidos no artigo 16.4 da Lei 39/2015, do 1 de outubro, do Procedemento Administrativo Común das Administracións Públicas. O expediente tramítase nas oficinas deste servizo, situado na rúa Tomiño, 16 – baixo, Santiago de Compostela, onde pode ser examinado por quen o desexe no devandito prazo, previa cita no teléfono 981544927. Os proxectos obxecto da presente autorización estarán dispoñibles para a súa consulta na páxina web deste organismo de conca http://augasdegalicia.xunta. gal, na sección denominada participación pública. Santiago de Compostela, o Xefe do Servizo Territorial de Augas de Galicia, Naiyara Balestrini Lyudmilov. (Sinatura dixital)
EXPOSICIÓN PÚBLICA E ANUNCIO COBRANZA: 2T21 AUGA E DEPURACIÓN
ADMINISTRACIÓN LOCAL — Municipal — Vilagarcía de Arousa (Recadación, 23/07/2021)

Aprobado por resolución da Alcaldía o padrón das taxas polos servizos de subministración de auga, depuración de augas residuais, canon da auga e coeficiente de verteduras, correspondente ao 2º trimestre de 2021, o citado padrón estará a disposición do público durante 20 días, a contar dende a data de publicación do presente anuncio no BOP, na oficina do servizo municipal de augas situada na Avda. Juan Carlos I, 25 Ba en horario de 9:00 a 13:30 horas, de luns a venres, para que os/as interesados/as poidan examinalo, e, no seu caso, formular as reclamacións oportunas. Contra os recibos que contén o padrón poderá formularse perante o Sr. Alcalde, o recurso de reposición previo ao contencioso–administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, no prazo dun mes que se contará dende o día seguinte ao da finalización da exposición pública do padrón, nos termos previstos en dito precepto legal. Polo que respecta ao canon da auga poderá ser obxecto de reclamación económico–administrativa ante o órgano económico – administrativo da Comunidade Autónoma de Galicia tamén no prazo dun mes dende que se entenda producida a notificación consonte co disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos: de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no artigo 24 do Real decreto 939/2005, de 29 de xullo, que aproba o regulamento xeral de recadación. O pago poderá efectuarse nas oficinas da empresa concesionaria, ESPINA & DELFÍN SL. en horario de 9:00 a 13:30 horas, de luns a venres, na Avda de Juan Carlos I, 25 Ba. O período voluntario de pago estabrécese entre o 30 de xullo e o 30 de setembro de 2021, o cargo dos recibos domiciliados efectuarase o 4 de agosto, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga a vía de constrinximento será realizada pola consellería competente en materia de facenda da Xunta de Galicia. Vilagarcía de Arousa, a 15 de xullo de 2021.—O Alcalde, Alberto Varela Paz
DH. W36.76108 NATALIA GONZÁLEZ CABADÓN, SOLICITUDE DE AUTORIZACIÓN DE OBRAS NA PARROQUIA DE O HÍO (SANTO ANDRÉ), CONCELLO DE CANGAS
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 18/05/2021)

As obras solicitadas consisten nunha vivenda unifamiliar, de 354,90 m² de superficie construída total, situada a unha distancia mínima de 7,00 metros dun rego sen nome; na parcela catastral 36008A006000210000JK O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Cangas ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 30 de abril de 2021 O xefe do servizo territorial (P. S. Resoluc. dirección de Augas de Galicia do 20/02/2017) Alberto Bosquet Herreros
APROBACIÓN DEFINITIVA DO EXPEDIENTE DE MODIFICACIÓN DE CRÉDITO NÚM.4/2021
ADMINISTRACIÓN LOCAL — Municipal — Rodeiro (Presupostos e cadros de persoal, 12/11/2021)

Rematado o prazo de exposición pública do acordo adoptado polo Pleno do Concello, en data 4/10/2021, de aprobación inicial do expediente de modificación de créditos núm.4/2021 do Orzamento Xeral do Concello para o exercicio de 2017, prorrogado e en vigor a esta data, na modalidade de suplemento de créditos a financiar con cargo ao remanente líquido de tesourería, sen que se presentaran reclamacións contra o mesmo, considérase definitivamente aprobado conforme ao disposto no artigo 177.2, en relación co artigo 169.1, do Texto Refundido da Lei reguladora das Facendas Locais, e artigo 38.2 do Real Decreto 500/1990, do 20 de abril. O resume por capítulos do orzamento municipal vixente, unha vez incorporadas as modificacións aprobadas, queda do seguinte xeito: Contra o presente acordo, os/as interesados/as poderán interpoñer directamente recurso contencioso-administrativo na forma e prazos establecidos na Lei reguladora de dita xurisdición. A interposición de recurso non suspenderá por si soa a efectividade do acordo impugnado. Rodeiro, 5 de novembro de 2021 O alcalde (sinatura dixital) Rubén P. Quintá Quintá
EXPOSICIÓN PÚBLICA DA CONTA XERAL DO ANO 2020
ADMINISTRACIÓN LOCAL — Municipal — Cangas (Presupostos e cadros de persoal, 01/09/2021)

Expediente: 4280/2021 Procedemento: Información económico-financieira Asunto: Anuncio En cumprimento do disposto no artigo 212.3 do Texto refundido da lei reguladora das facendas locais, aprobado por Real decreto lexislativo 2/2004, de 5 de marzo. Formada e rendida a Conta Xeral do Concello de Cangas, correspondente ao exercicio 2020, e informada favorablemente pola Comisión Especial de Contas, en sesión de data 16 de agosto de 2021, exponse ao público no departamento de Intervención Municipal, durante o prazo de quince días hábiles durante os cales os interesados poderán presentar as reclamacións, reparos ou observacións que estimen pertinentes. A Alcaldesa, María Victoria Portas Mariño, en Cangas, na datas que se sinala á marxe. (Documento asinado electronicamente)
EXPOSICIÓN PÚBLICA APROBACIÓN INICIAL REGULAMENTO CRITERIOS PARA A PRESTACIÓN SERVIZOS EN TELETRABALLO
ADMINISTRACIÓN LOCAL — Municipal — Tui (Ordenanzas e Regulamentos, 07/12/2021)

Aprobado inicialmente o regulamento polo que se aproban os criterios para a prestación de servizos en réxime de teletraballo, por acordo do Pleno de data 25 de novembro de 2021, queda exposto ó público, por un prazo de 30 días, a contar dende o día seguinte á publicación deste anuncio, para que poida ser examinada e presentar as reclamacións, suxestións ou alegacións que se estimen oportunas. Durante o devandito prazo poderá ser examinado polas persoas que teñan a condición de interesadas na sede electrónica deste Concello: No caso de non presentarse reclamacións no citado prazo, entenderase definitivamente aprobado sen necesidade de novo acordo. En caso contrario o presente regulamento deberá ser obxecto de aprobación definitiva, previa resolución polo Pleno da Corporación das reclamación, suxestións ou alegacións presentadas. O Alcalde, Enrique Cabaleiro González. Tui, á data da sinatura dixital á marxe.
OFERTA DE EMPREGO PÚBLICO PARA O ANO 2021
ADMINISTRACIÓN LOCAL — Municipal — Agolada (Oferta de emprego público, 30/12/2021)

Mediante Resolución da Alcaldía do 22 de decembro de 2021, aprobouse a Oferta de Emprego Público, correspondente á praza que a continuación se relaciona, para o ano 2021, mediante concurso-oposición, ao abeiro da documentación que obra no expediente. Denominación da praza: Funcionarios de Carreira: En Agolada, na data da sinatura electrónica. O Alcalde — Luis Calvo Miguélez.
APROBACIÓN INICIAL ORZAMENTO 2021
ADMINISTRACIÓN LOCAL — Municipal — Illa de Arousa, A (Presupostos e cadros de persoal, 01/03/2021)

O Pleno deste Concello, en sesión celebrada en data 18 de febreiro de 2021, acordou aprobar inicialmente o Orzamento Xeral do Concello para o exercicio 2021, o que en cumprimento do disposto no artigo 169 do Real Decreto Lexislativo 2/2004, de 05 de marzo, polo que se aproba o Texto Refundido da Lei de Facendas Locais, exponse ó público durante un prazo de 15 días, durante os cales os interesados poderán examinalo e presentar as reclamacións que consideren oportunas ante o Pleno. O Orzamento considerarase definitivamente aprobado se durante o citado prazo non se presentan reclamacións; en caso contrario o Pleno disporá dun mes para resolvelas. Na Illa de Arousa. O ALCALDE Asdo. Carlos Iglesias Cores
LISTA DEFINITIVA DE ADMITIDOS NO PROCESO DE SELECCIÓN PARA A CONTRATACIÓN LABORAL FIXA DUNHA PRAZA DE LIMPADOR/A DE INSTALACIÓNS MUNICIPAIS, E CREACIÓN DUNHA BOLSA DE EMPREGO PARA SUBSTITUCIÓNS
ADMINISTRACIÓN LOCAL — Municipal — Guarda, A (Persoal, oposicións, 22/02/2021)

Pola Alcaldía do Concello da Guarda ditouse a seguinte resolución: Finalizado o prazo de presentación de instancias no proceso de selección para a CONTRATACIÓN LABORAL FIXA DUNHA PRAZA DE LIMPADOR/A DE INSTALACIÓNS MUNICIPAIS E CREACIÓN DUNHA BOLSA DE EMPREGO PARA SUBSTITUCIÓNS NO CONCELLO DA GUARDA, non existindo aspirantes excluídos PRIMEIRO.- Aprobar a seguinte lista definitiva de admitidos: SEGUNDO.- Tendo en conta a actual situación sanitaria ocasionada polo COVID 19 e ante as dificultades para configurar o tribunal de selección e fixar as datas de constitución do mesmo así como determinar as datas e lugar de realización das probas, co correspondente cumprimento das medidas de seguridade esixidas, se ditará posterior resolución de nomeamento do Tribunal e fixación da data de constitución do mesmo, que será obxecto de publicación no BOP e no taboleiro de anuncios da sede electrónica municipal para o coñecemento dos aspirantes. TERCEIRO.- Publicar esta resolución no BOP e no taboleiro de anuncios da sede electrónica municipal. O Alcalde Antonio Lomba Baz Documento asinado dixitalmente á marxe
RECTIFICACIÓN PREZOS PÚBLICOS DOS CENTROS MUNICIPAIS NOVEMBRO 2020
ADMINISTRACIÓN LOCAL — Municipal — Ponteareas (Outros documentos, notificacións e informacións públicas, 27/01/2021)

Por Decreto de Alcaldía, núm.2021-0001, de 4 de xaneiro de 2020; rectificouse o erro advertido no Edito, de 07 de xaneiro de 2020, polo que se aprobaron as liquidacións de cotas aos usuarios correspondentes ao mes de NOVEMBRO de 2020 para os seguintes servizos municipais: Onde dicía: “Por Decreto de Alcaldía, núm.2021-0001, do 4 de xaneiro do 2021; aprobáronse as liquidacións de cotas aos usuarios correspondentes ao mes de NOVEMBRO do 2021 para os seguintes servizos municipais: “Residencia de maiores municipal, Servizo de axuda no fogar dependencia, Servizo de axuda no fogar municipal, Escola Infantil municipal, Escola de Musica municipal, Conservatorio Municipal e Aula Matinal ” por un importe de 35.728,06 euros.”. Debe dicir: “Por Decreto de Alcaldía, núm.2021-0001, do 4 de xaneiro do 2021; aprobáronse as liquidacións de cotas aos usuarios correspondentes ao mes de NOVEMBRO do 2020 para os seguintes servizos municipais: “Residencia de maiores municipal, Servizo de axuda no fogar dependencia, Servizo de axuda no fogar municipal, Escola Infantil municipal, Escola de Musica municipal, Conservatorio Municipal e Aula Matinal ” por un importe de 35.728,06 euros.”. Documento asinado dixitalmente
DH. W36.74112 FRANCISCO COMESAÑA COMESAÑA, SOLICITUDE DE LEGALIZACIÓN DE OBRAS NO LUGAR DE BAIXADA PRAIA 15, PARROQUIA DE SAIÁNS (SAN XURXO), CONCELLO DE VIGO
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 11/02/2021)

As obras solicitadas consisten na legalización dos traballos de rehabilitación e ampliación de edificacións destinadas a vivenda unifamiliar compostas dunha edificación tradicional de dúas plantas e baixo cuberta de 178,50 m2 de superficie total construída e dúas edificacións auxiliares de planta baixa de 33 m2 e 90,85 m2, en parcela de referencia catastral 54057A225003200000YO, en zona de policía e a unha distancia de 75,41 m do leito do rego de Saiáns, na Baixada á Praia de Saiáns nº15, parroquia de Saiáns, no concello de Vigo O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vigo ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 18 de novembro de 2020 O xefe do servizo territorial (P. S. Resoluc. dirección de Augas de Galicia do 20/02/2017) Alberto Bosquet Herreros
OFERTA EMPREGO PÚBLICO 2021
ADMINISTRACIÓN LOCAL — Municipal — Barro (Oferta de emprego público, 18/02/2021)

Procedemento: Oferta de emprego público Expediente núm.: 52/2021 Por Resolución de Alcaldía deste Concello de data 9.02.2021, aprobouse a Oferta de Emprego Público correspondente a a/s praza/s que a continuación se apuntan para o ano 2021 En cumprimento do artigo 91 da Lei 7/1985, de 2 de abril, da Lei Reguladora das Bases de Réxime Local, o artigo 70 do texto refundido da Lei do Estatuto Básico do Empregado Público, aprobado polo Real Decreto Lexislativo 5/2015, de 30 de outubro. O ALCALDE. ASDO: XOSÉ MANUEL FERNÁNDEZ ABRALDES DOCUMENTO ASINADO ELECTRONICAMENTE
ORDEN DO DÍA PLENO EXTRAORDINARIO 11.11.21
ADMINISTRACIÓN LOCAL — Municipal — Vigo (Outros documentos, notificacións e informacións públicas, 23/11/2021)

De conformidade co apartado 3.14.1. do Anexo da Orde de 7 de outubro de 2021 pola que se establecen medidas de prevención específicas como consecuencia da evolución da situación epidemiolóxica derivada da COVID-19 na Comunidade Autónoma de Galicia, a realización de actos institucionais poderá desenvolverse sen superar o noventa por cento da capacidade permitida (aforo do Salón de Plenos) sempre que o público permaneza sentado; en todo caso estableceranse as medidas necesarias para manter a distancia de seguridade persoal interpersoal (1,5 m.). Sen prexuízo da asistencia telemática de aqueles concelleiros e concelleiras que por embarazo, maternidade, paternidade ou enfermidade grave decidan a súa asistencia nesa condición (artigo 60.5. do Regulamento Orgánico Pleno), convócase, conforme as previsións citadas, sesión pública do Pleno da Corporación do Excmo. Concello de Vigo para celebración de sesión EXTRAORDINARIA, ás NOVE HORAS do día 11 de NOVEMBRO. Se na primeira convocatoria non existira o quórum necesario, entenderíase convocada a sesión automaticamente á mesma hora dous días despois.1.-Concesión Medalla da Cidade. Expte.18716/101 (Rexistro Pleno 3170/1101. Aprobada.2.-Nomeamento de Vigueses Distinguidos. Expte.18715/101 (Rexistro Pleno 3171/1101. Aprobado. JRB/am Sinatura dixital Joel Manuel Seydou Fariza
EXPOSICIÓN PÚBLICA DO PADRÓN DE SERVICIO DE AXUDA NO FOGAR, FEBREIRO 2021
ADMINISTRACIÓN LOCAL — Municipal — Lalín (Recadación, 27/04/2021)

Por Resolución da Concellería de Facenda de data 19 de abril de 2021 aprobouse a liquidación correspondente ao Prezo público polo servizo de axuda no fogar de febreiro de 2021 por importe de 10.703,77 € e un total de 112 usuarios. Conforme ao disposto no artigo 102.3 da Lei 58/2003, de 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004 de 5 de marzo polo que se aprobou o Texto Refundido da Lei Reguladora de Facendas Locais, quedan expostos ao público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: Prazo de ingreso: o período voluntario de cobranza dos tributos indicados, para o Concello de Lalín, será de dous meses, contados a partir do día siguiente á publicación de este anuncio no Boletín Oficial da Provincia de Pontevedra. Se o vencemento coincide co día inhábil, entenderase prorrogado ao primeiro día hábil seguinte. Lugar de ingreso: Para o cobro dos mesmos, os contribuíntes que teñan domiciliados os recibos, estes seranlles cargados nas contas bancarias respectivas. Para o resto de contribuíntes poderán facer o pago en calquera oficina das entidades bancarias de ABANCA, empregando o instrumento de cobramento que se facilitará no departamento de Tesourería. A non recepción ou calquera outro erro nos datos consignados no documento de cobramento non exime da obriga de pagamento (art.102 da Lei Xeral Tributaria). Os contribuíntes que non recibisen ou extraviasen o xogo de impresos correspondente, disporán ata o último día do prazo citado para solicitar un duplicado nas dependencias municipais. Advírtese ós contribuíntes que poden facer uso da domiciliación bancaria para o pagamento segundo o disposto no artigo 38 do Regulamento xeral de recadación. Días de ingreso: días hábiles, no horario de caixa establecido pola entidade colaboradora referida para o pagamento dos recibos non domiciliados. O vencemento do prazo en período voluntario, sen ter sido satisfeita a débeda, determinará o comezo do procedemento executivo, o devengo da recarga correspondente e demais conceptos esixibles tal e como se fixan nos artigos 26, 28 e 161 da Lei 58/2003 xeral tributaria. Lalín, A Concelleira delegada de Facenda, Política Social e Estratexia Dusi María Paz Pérez Asorey DOCUMENTO ASINADO ELECTRONICAMENTE AO MARXE
MODIFICACIÓN DE CRÉDITO 06/2021
ADMINISTRACIÓN LOCAL — Municipal — Tomiño (Presupostos e cadros de persoal, 03/09/2021)

Aprobado definitivamente o expediente de modificación de créditos nº 06/21 consistente nun Suplemento de crédito financiado cunha operación de préstamo a longo prazo de modificación de créditos nº 06/21, e o expediente de modificación de créditos nº 07/21 consistente nun Suplemento de Crédito financiado con Remanente Líquido de Tesourería para Gastos Xerais, así como modificación da Base 23ª.3 das de Execución do orzamento para conceder unha subvención nominativa a Asociación Sociocultural de Goián, cumprindo o establecido no artigo 169.3 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais, faise público que, despois do devandito expediente, o resume por capítulos do orzamento de gastos e ingresos queda do seguinte modo: Contra a devandita aprobación, poderán os interesados interpor, se así o estiman, recurso contencioso-administrativo consorte o establecido no artigo 171.1 do Real Decreto Lexislativo 2/2004, de 5 de marzo. A alcaldesa, Sandra González Álvarez. Asinado en Tomiño por sinatura dixital certificada na data que se indica a marxe.
APROBACIÓN PROVISIONAL DA MODIFICACIÓN DA ORDENANZA REGULADORA DO IMPOSTO SOBRE BENS INMOBLES. MODIFICACIÓN TIPO DE GRAVEME PARA BENS DE NATUREZA URBANA
ADMINISTRACIÓN LOCAL — Municipal — Mos (Ordenanzas e Regulamentos, 31/05/2021)

O Pleno deste Concello, en sesión ordinaria celebrada o día 29/04/2019, acordou a aprobación provisional da modificación da Ordenanza reguladora do imposto sobre bens inmobles respecto do tipo impositivo regulado no seu artigo 6. E en cumprimento do disposto no artigo 17.2 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, sométese o expediente a información pública polo prazo de trinta días a contar desde o día seguinte da inserción deste anuncio no Boletín Oficial da Provincia, para que os interesados poidan examinar o expediente e presentar as reclamacións que estimen oportunas. Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello [http://mos.sedelectronica. gal]. Se transcorrido devandito prazo non se presentaron reclamacións, considerarase aprobado definitivamente o citado Acordo. En Mos a 21/05/2021 A Alcalde en funcións, Sandra Anne Markaide Ryahi
DH. V36.78319. O RODO SOCIEDADE COOPERATIVA GALEGA SOLICITA AUTORIZACIÓN PARA VERTIDO AGUAS FECAIS DUNHA ESTACIÓN DE SERVIZO E NAVE DE ALMACENAMENTO AGRÍCOLA (RODEIRO)
XUNTA DE GALICIA — CONSELLERÍA DE INFRAESTRUTURAS E MOBILIDADE — Subdirección Xeral de Xestión do Dominio Público Hidráulico (Outros documentos, notificacións e informacións públicas, 03/11/2021)

As augas residuais industriais xeradas na plataforma de manobra da nave (1.875,5 m3/ano) recollidas nunha arqueta xeral de 4.000 L de volume e dimensións 4 m de lonxitude, 1 m de anchura e 1 m de profundidade, son tratadas, conxuntamente coas augas residuais industriais xeradas na zona da marquesiña (132,95 m3/ano) e na parte oeste da zona de repostaxe (207,73 m3/ano), nun separador de hidrocarburos de 50 L/s dotado de desareador, de 12.000 L de volume total e dimensións 4,34 m de lonxitude e 2 m de diámetro. As augas residuais fecais procedentes dos aseos das instalacións son tratadas nunha fosa séptica de decantación-dixestión de 2.200 L de capacidade deseñada para 13 habitantes equivalentes, de 1,440 m de diámetro e 1,625 m de altura. Logo do seu tratamento, as augas residuais industriais e as augas residuais fecais son vertidas conxuntamente por infiltración no terreo (cunca do río Ulla) mediante un pozo filtrante de 1,5 m de diámetro e 3 m de profundidade, seguido de 17 zanxas filtrantes de 2 m de anchura, 0,95 m de profundidade e distintas lonxitudes (cun mínimo de 30 m e máximo de 48 m, constituíndo unha lonxitude filtrante total de 664 m), no punto de coordenadas UTM (ETRS89): X=586.884; Y=4.722.130. O que se fai público para xeral coñecemento por un prazo de TRINTA (30) DÍAS, contados a partir do seguinte día á data da publicación no Boletín Oficial da Provincia do presente anuncio, co fin de que os que se consideren prexudicados poidan presentar as súas reclamacións, durante o prazo sinalado, nas oficinas da entidade Augas de Galicia da Consellería de Infraestruturas e Mobilidade sitas na praza Camilo Díaz Baliño de Santiago de Compostela, e no Servizo Territorial Centro de Augas de Galicia sito na rúa Tomiño 16 de Santiago de Compostela, onde se atopa exposto o proxecto para que poida ser examinado por quen desexe. Santiago de Compostela, Xefa da Área de Vertidos, Guayre Sofia Elena Barsan Roa. (Sinatura dixital)
BASES E CONVOCATORIA DUNHA BOLSA DE BRIGADAS DE PREVENCIÓN E EXTINCIÓN DE INCENDIOS
ADMINISTRACIÓN LOCAL — Municipal — Nigrán (Persoal, oposicións, 11/06/2021)

Por resolución da Alcaldía do Concello de Nigrán de data 26.05.2021 se aprobaron as bases e convocatoria do proceso selectivo para a formación dunha bolsa de traballo de carácter temporal de brigadas de prevención e extinción de incendios forestais. As bases da convocatoria estarán expostas no Taboleiro de Anuncios e tamén se poderán consultar na Sede Electrónica do Concello (http://sede.nigran.org/). O prazo para a presentación de solicitudes é de dez días (10) hábiles a contar dende o día seguinte ao da publicación deste anuncio no «Boletín Oficial da Provincia de Pontevedra». En Nigrán, á 26.05.2021 O Alcalde, Juan A. González Pérez
APROBACIÓN INICIAL DE MODIFICACIÓN DE CRÉDITO 55/2021 MEDIANTE CRÉDITO EXTRAORDINARIO 1/2021
ADMINISTRACIÓN LOCAL — Municipal — Guarda, A (Presupostos e cadros de persoal, 29/04/2021)

Expediente: Modificación de crédito nº 55/2021. Trámite: Anuncio de aprobación inicial. O Pleno do Concello, na sesión extraordinaria celebrada o día 20 de abril de 2021, aprobou inicialmente o expediente de modificación de crédito nº 55/2021 mediante CRÉDITO EXTRAORDINARIO por un importe de 279.208,39 euros, financiado con cargo a RLTGX. De conformidade co artigo 177 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais, en concordancia co artigo 169 do mesmo texto legal, exponse ao público durante o prazo de quince días hábiles contados a partir do seguinte á data de inserción do presente anuncio no Boletín Oficial da Provincia, para que os interesados, poidan examinalos e presentar reclamacións ante o Pleno. De non presentarse reclamacións durante o prazo de exposición ao público considerarase definitivamente aprobado; en caso contrario, o Pleno disporá dun prazo dun mes para resolvelas. Na Guarda, O ALCALDE Antonio Lomba Baz Documento asinado electronicamente á marxe.